Maailma sodassa

**Maailma sodassa** (*The World at War*) on 26-osainen brittiläinen dokumentaarinen televisiosarja toisesta maailmansodasta. Vuosina 1973–1974 ensiesitetyn, arkistomateriaaliin ja haastatteluihin perustuvan sarjan kertojaäänenä on näyttelijä Laurence Olivier.

Sarjassa haastatellaan puolueettomien tutkijoiden lisäksi muun muassa kaikkien pääosapuolten sotilashenkilöitä ja muita sodan kokeneita. Kerronnaltaan objektiivisena pidetty sarja sai Britanniassa historiadokumentille poikkeuksellisia jopa 10 miljoonan katsojan lukemia. Se ostettiin 50 muuhunkin maahan ja esitettiin myös toisen maailmansodan häviäjävaltioissa Saksan liittotasavallassa ja Japanissa. 

Sarja esitettiin Suomen televisiossa keväästä 1974 alkaen, ja samoihin aikoihin myös *[[The Guardian]]* -lehden toimittajan Mark Arnold-Forsterin sarjan pohjalta laatima kirja *Maailma sodassa* julkaistiin suomeksi. Sarja on julkaistu suomenkielisin tekstein myös VHS-kasetteina ja 16 levyn DVD-sarjana.

Sarjan ensimmäinen jakso alkaa ja viimeinen jakso päättyy näkymillä sodan raunioittamasta Oradour-sur-Glanen kylästä Ranskan keskiosissa. Siellä saksalaiset Waffen-SS-joukot surmasivat 642 ihmistä 10. kesäkuuta 1944, jolloin Normandian maihinnousu oli jo neljä päivää aiemmin kääntänyt sodan kulun liittoutuneiden eduksi.

## Jaksot
#**Uusi Saksa: 1933–1939** (*A New Germany: 1933–1939*): Natsien valtaantulo Saksassa. Haastateltavana mm. Ewald-Heinrich von Kleist-Schmenzin.
#**Sota kaukaisuudessa: syyskuu 1939 – toukokuu 1940** (*Distant War: September 1939 – May 1940*): Puolan miehitys, Suomen talvisota, *[[Admiral Graf Spee]]n* upotus, valesota, taistelu Norjasta, Winston Churchillin nousu Britannian pääministeriksi. Haastateltavana mm. Rab Butler.
#**Ranskan luhistuminen: toukokuu–kesäkuu 1940** (*France Falls: May–June 1940*): Ranskan politiikka, Maginot-linja, Saarinmaan offensiivi, salamasota, Ranskan ja Alankomaiden natsimiehitys. Haastateltavina mm. Hasso von Manteuffel, Lawrence Durrell ja Walter Warlimont.
#**Englanti yksin: toukokuu 1940 – toukokuu 1941** (*Alone: May 1940 – May 1941*): taistelu Britanniasta, Kreikan ja Kreetan taistelu ,Tobrukin piiritys. Haastateltavina mm. Anthony Eden, J. B. Priestley ja Adolf Galland.
#**Operaatio Barbarossa: kesäkuu–joulukuu 1941** (*Barbarossa: June–December 1941*): hyökkäys Neuvostoliittoon, Moskovan taistelu. Haastateltavina mm. Walter Warlimont, Albert Speer, Grigori Tokati ja W. Averell Harriman.
#**Banzai!: Japani 1931–1942** (*Banzai! Japan 1931–1942*): Japanin keisarikunnan nousu, toinen Kiinan–Japanin sota, Neuvostoliiton–Japanin rajasota, Pearl Harbor, Malaijan taistelu, Singaporen taistelu. Haastateltavina mm. Minoru Genda ja Mitsuo Fuchida.
#**Olemme matkalla: U.S.A. 1939–1942** (*On Our Way: U.S.A. 1939–1942*): sotaan osallistumisen vastustus Yhdysvalloissa, Lend-Lease-ohjelma, sukellusveneiskut Atlantilla, Pearl Harborin jälkeinen liikekannallepano Yhdysvalloissa, Filippiinien taistelut, Doolittlen isku, Midwayn ja Guadalcanalin taistelu. Haastateltavina mm. W. Averell Harriman, George Ball, Norman Corwin, John Kenneth Galbraith, Paul Samuelson, James H. Doolittle, Minoru Genda, Mitsuo Fuchida, J. Lawton Collins ja Vannevar Bush.
#**Aavikkosota: Pohjois-Afrikka 1940–1943** (*The Desert: North Africa 1940–1943*): Läntisen aavikon taistelut, akselivaltojen tappio El Alameinissa. Haastateltavina mm. Richard O’Connor ja Lawrence Durrell.
#**Stalingrad: kesäkuu 1942 – helmikuu 1943**) (*Stalingrad: June 1942–February 1943): Saksan tappio [[Stalingradin taistelu]]ssa. Ei haastateltavia.
#*'Susilauma: sukellusveneet Atlantilla 1939–1944** (''Wolf Pack: U-Boats in the Atlantic 1939–1944''). Haastateltavina mm. [[Karl Dönitz]] ja [[Otto Kretschmer]].
#**Punatähti: Neuvostoliitto 1941–1943** (''Red Star: The Soviet Union 1941–1943''): [[Puna-armeija]]n nousu, Neuvostoliiton tuotannon mobilisointi, [[Leningradin piiritys]], [[neuvostopartisaanit]], [[Kurskin taistelu]].
#**Pyörremyrsky: Saksan pommittaminen syyskuu 1939 – huhtikuu 1944** (''Whirlwind: Bombing Germany, September 1939 – April 1944''). Haastateltavina mm. [[James Stewart]], [[Hamish Mahaddie]], [[Curtis LeMay]], [[Adolf Galland]] ja [[Ira C. Eaker]].
#**Paksunahkainen peto: Italia marraskuu 1942 – kesäkuu 1944** (''Tough Old Gut: Italy November 1942 – June 1944''): [[Italian taistelut]], [[operaatio Soihtu]], [[operaatio Husky]], [[Salernon maihinnousu]], [[Anzion maihinnousu]], [[Monte Cassinon taistelu]], Rooman valtaus. Haastateltavina mm. [[Mark W. Clark]] ja [[Bill Mauldin]]. 
#**Unohdettu armeija: Burma 1942–1943** (''It's a Lovely Day Tomorrow: Burma 1942–1944''): [[Burman sotaretki]], Intia toisessa maailmansodassa. Haastateltavina mm. [[Louis Mountbatten]] ja [[Vera Lynn]].
#**Kotirintama: Iso-Britannia 1940–1944** (''Home Fires: Britain 1940–1944''). Britannian kotirintamaelämää Battle of Britainista V1-ohjusiskuihin asti. Haastateltavina mm. [[Anthony Eden]], [[Michael Foot]] ja [[J. B. Priestley]].
#**Kolmannen valtakunnan arki: Saksa 1940–1944** (''Inside the Reich: Germany 1940–1944''): Saksan kotirintamatunnelmia, [[Volkssturm]]-kodinturvajoukot]], liittoutuneiden pommitukset ym. Haastateltavina mm. Albert Speer, [[Traudl Junge]] ja [[Otto Ernst Remer]].
#**Aamunkoitto: kesäkuu–elokuu 1944** (''Morning: June–August 1944''): [[Normandian maihinnousu]], epäonnistunut [[Dieppen maihinnousu]], [[Villers-Bocagen taistelu]], [[Falaisen motti]]. Haastateltavina mm. lordi Mountbatten ja [[J. Lawton Collins]].
#**Occupation: Holland, 1940–1944** (ei sisälly Suomessa julkaistuun dvd-boksiin): miehitetyn Alankomaiden elämää ja vastarintaa. Haastateltavina mm. laulaja [[Jetty Paerl]] ja prinssi [[Bernhard zur Lippe-Biesterfeld]].
#**Saksa puristuksissa: elokuu 1944 – maaliskuu 1945** (''Pincers: August 1944 – March 1945''): [[operaatio Dragoon]], [[Pariisin vapautus]], [[operaatio Market Garden]], [[Varsovan kansannousu]], [[Ardennien taistelu]], operaatio Plunder, Romanian vallankumous. Haastateltavina mm. [[Brian Horrocks]], Wynford Vaughan-Thomas, [[Hasso von Manteuffel]], [[W. Averell Harriman]] ja [[J. Lawton Collins]].
#**Kansanmurha: 1941–1945** (''Genocide: 1941–1945''): [[Schutzstaffel|SS-joukkojen]] perustaminen, rotupolitiikka, [[lopullinen ratkaisu]]. Haastateltavina mm. [[Karl Wolff]], [[Rudolf Vrba]], [[Primo Levi]] ja [[Anthony Eden]].
#**Rangaistus: Saksa helmikuu–toukokuu 1945** (''Nemesis: Germany February–May 1945''): liittoutuneiden marssi Saksaan, [[Dresdenin pommitukset]], [[Führerbunker]]in tapahtumat [[Berliinin taistelu]]n aikana. Haastateltavina mm. Albert Speer, Traudl Junge ja [[Heinz Linge]].
#**Japani: 1941–1945** (''Japan: 1941–1945''): [[Doolittlen isku]], [[Midwayn taistelu]], [[operaatio Vengeance]], [[Saipanin taistelu]], [[Okinawan taistelu]], ilmaiskut Japaniin.
#**Tyynimeri: helmikuu 1942 – heinäkuu 1945** (''Pacific: February 1942–July 1945''): [[Darwinin pommitus]], [[Kokodantien taistelut]], [[Tarawan taistelu]], [[Peleliun taistelu]], [[Filippiinien taistelut (1944–1945)|Filippiinien taistelut]], [[Iwo Jiman taistelu|Iwo Jiman]] ja [[Okinawan taistelu]]t.
#**Atomipommi: helmikuu–syyskuu 1945** (''The Bomb: February–September 1945''): [[Manhattan-projekti]], [[Harry S. Truman]], [[Josef Stalin]], [[Hiroshiman ja Nagasakin pommitukset]], [[Taistelu Mantšuriasta]], Japanin antautuminen. Haastateltavina mm. [[Charles Sweeney]], [[Paul Tibbets]], [[Alger Hiss]], [[W. Averell Harriman]], [[Anthony Eden]], [[Curtis LeMay]], [[Robert Oppenheimer]] ja [[James F. Byrnes]].
#**Tilinteon aika: maailma sodan jälkeen** (''Reckoning: 1945... and after''): [[Saksan miehitysvyöhykkeet]], [[Nürnbergin oikeudenkäynnit]], [[kylmä sota]]. Haastateltavia mm. [[Stephen E. Ambrose]], [[Anthony Eden]], [[W. Averell Harriman]] ja [[Louis Mountbatten]].
#**Muistakaa** (''Remember''): haastateltavina mm. [[Lawrence Durrell]] ja [[Bill Mauldin]].

==Lisäjaksot 1975==
Televisiosarjan suuresta materiaalimäärästä koottiin vuonna 1975 vielä useita lisäjaksoja ja pari sarjan teosta kertovaa dokumenttia. Niitä ei pääosin ole esitetty televisiossa, vaan ne ovat olleet osa VHS- ja DVD-julkaisupaketteja.
#**Adolf Hitlerin kaksi kuolemaa** (''The Two Deaths of Adolf Hitler'')
#**Soturi** (''Warrior'')
#**Hitlerin Saksa: kansakunnan yhteisö 1933–1939**
#**Hitlerin Saksa: totaalinen sota 1939–1945**
#**Hitlerin sihteeri** (''Secretary to Hitler''): [[Traudl Junge]]n haastattelu
#**Lopullinen ratkaisu, osa 1** (''The Final Solution – Auschwitz: Part One'')
#**Lopullinen ratkaisu, osa 2** (''The Final Solution – Auschwitz: Part Two'')
#**Sodasta rauhaan*' (*From War to Peace'')

## Lähteet